Id-Deċiżjoni tal-Kummissjoni
tal-25 ta’ April 2003
li tistipula l-kondizzjonijiet speċifiċi għall-importazzjonijiet tal-prodotti tas-sajd mis-Sri Lanka
(notifikata taħt dokument numru K(2003) 1286)
(Test b’rilevanza għaż-ŻEE)
(2003/302/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi il-Komunità Ewropea,
Wara li kkunsidrat id-Direttiva tal-Kunsill 91/493/KEE tat-22 ta’ Lulju 1991 li tistipula l-kondizzjonijiet tas-saħħa għall-produzzjoni u t-tqegħid fuq is-suq tal-prodotti tas-sajd [1], kif l-aħħar emendata mid-Direttiva 97/79/KE [2], u b’mod partikolari l-Artikolu 11(1) tagħha,
Billi:
(1) Saret spezzjoni f’isem il-Kummissjoni tas-Sri Lanka sabiex jiġu verifikati l-kondizzjonijiet li fihom il-prodotti tas-sajd huma maħduma, maħżuna u mibgħutha lill-Kommunita’.
(2) Il-kondizzjonijiet fil-leġislazzjoni tas-Sri Lanka dwar l-ispezzjoni tas-saħħa u l-monitoraġġ tal-prodotti tas-sajd jistgħu jitqiesu bħala ekwivalenti għal dawk stabbiliti fid-Direttiva 91/493/KEE.
(3) B’mod partikolari, id-"Dipartiment ta’ l-Industrija tas-Sajd u r-Riżorsi Akwatici tal-Ministeru tas-Sajd u r-Riżorsi Oċeanici" (DFAR), jista’ jivverifika b’mod effettiv l-implimentazzjoni tal-liġi fis-seħħ.
(4) Id-DFAR saħaq b’mod uffiċjali rigward il-qbil tal-kontrolli tas-saħħa u l-monitoraġġ ta’ prodotti tas-sajd ma’ l-istandards hekk kif imniżżla fil-Kapitolu V ta’ l-Anness tad-Direttiva 91/493/KEE u rigward ir-rispett tal-kondizzjonijiet ta’ iġjene ekwivalenti għal dawk stabbiliti minn dik id-Direttiva.
(5) Hu xieraq li jiġu stipulati dispożizzjonijiet rigward il-prodotti tas-sajd importati fil-Komunità mis-Sri Lanka, skond id-Direttiva 91/493/KEE.
(6) Hemm bżonn ukoll li tinħoloq lista ta’ stabbilimenti, bastimenti li fuqhom jitgħabba l-ħut maqbud, mħazen-friża u lista ta’ bastimenti-friża approvati mgħammra skond il-kondizzjonijiet tad-Direttiva tal-Kunsill 92/48/KEE tas-16 ta’ Ġunju 1992 li tistabbilixxi r-regoli ta’ iġjene minimi applikabbli għall-prodotti tal-sajd maqbuda fuq ċerti bastimenti skond l-Artikolu 3(1)(a)(i) tad-Direttiva 91/493/KEE [3]. Dawn il-listi ghandhom jinholqu fuq bazi ta’ rapport mid-DFAR lill-Kummissjoni.
(7) Hu xieraq li din id-Deċiżjoni tidħol fis-seħħ 45 jum wara l-pubblikazzjoni tagħha sabiex jingħata żmien għal perjodu transizzjonali neċessarju.
(8) Il-miżuri previsti f’din id-Deċiżjoni jaqblu ma’ l-opinjoni tal-Kumitat Permanenti ghall-Food Chain u s-Saħħa ta’ l-Annimali,
ADOTTAT DIN ID-DEĊIŻJONI:
Artikolu 1
Id-Dipartiment ta’ l-Industrija tas-Sajd u r-Riżorsi Akwatiċi tal-Ministeru tas-Sajd u r-Riżorsi Oċeaniċi (DFAR), għandu jkun l-awtorita’ kompetenti fi Sri Lanka magħżul għall-għan li jivverifika u jiċċertifika l-qbil tal-prodotti tas-sajd mal-kondizzjonijiet tad-Direttiva 91/493/KEE.
Artikolu 2
Il-prodotti tas-sajd importati fil-Komunità mis-Sri Lanka għandhom jaqblu ma’ l-Artikoli 3,4 u 5.
Artikolu 3
1. Ma’ kull kunsinna għandu jintehmeż ċertifikat tas-saħħa oriġinali u bin-numru skond il-mudell fl-Anness I u li jkun jikkonsisti f’folja waħda, mimlija kif suppost, iffirmata u bid-data.
2. Iċ-ċertifikat għandu jkun miktub f’mill-anqas waħda mill-lingwi uffiċjali ta’ l-Istat Membru fejn isiru l-kontrolli.
3. Fuq iċ-ċertifikat għandhom jitniżżlu l-isem, il-kariga u l-firma tar-rappreżentant tad-DFAR, u t-timbru uffiċjali ta’ dan ta’ l-aħħar f’kulur differenti minn dak ta’ timbri oħra.
Artikolu 4
Il-Prodotti tas-Sajd għandhom jiċu minn stabbilimenti, bastimenti li fuqhom jitgħabba l-ħut jew imħazen-friza approvati, jew minn bastimenti li fuqhom jinħazen il-ħut maqbud reġistrati mniżżla fl-Anness II.
Artikolu 5
Il-pakketti kollha għandujkollhom l-kliem "SRI LANKA"’ u n-numru ta’ approvazzjoni/reġistrazzjoni ta’ l-istabbiliment, bastiment li fuqu jitgħabba l-ħut, maħżen-friża jew bastiment li fuqu jinħażen il-ħut oriġinarjament f’ittri li ma jitħassrux, minbarra f’każ ta’ prodotti tas-sajd iffriżati bil-balk u maħsuba għal manifaturazzjoni ta’ ikel ippriservat.
Artikolu 6
Din id-Deċiżjoni għandha tgħodd mis-17 ta’ Ġunju 2003’ il quddiem.
Artikolu 7
Din id-Deċiżjoni hija indirizzata lill-Istati Membri.
Magħmulha fi Brussel, fil-25 ta’ April 2003.